舒夫真高大改革 對球證用測謊機!
2024年04月17日 23:01
東網電視
更多新聞短片
舒夫真高要對球證使用測謊機!(Getty Images)
烏克蘭名宿舒夫真高今年1月當選烏克蘭足總主席,新人事新作風,佢近日推行一項劃時代大改革,就係所有球證必須通過測謊機測試,先可以落場執法,以打擊烏克蘭球壇賄賂同假波等問題。
《The Athletic》報道,賄賂同假波問題喺烏克蘭球壇存在多年,舒夫真高上台後,憑自己喺國內足壇聲望銳意改革,希望改善球證執法水平。球證必須通過測謊機測試,透過血壓、血液流量、呼吸頻率同出汗等反應,去判斷球證有冇講真說話,先會畀佢落場執法。
舒夫真高表示:「我認為測謊機可以令我哋知道更多,了解邊個球證用得,邊個唔用得,我哋要由零開始。」